Reacția Ucrainei, după ce România a învins cu 3-0 la Euro 2024: „Nimeni nu se aștepta. Au arătat că pot juca fotbal”
Selecționerul Ucrainei, Serghei Rebrov, a declarat, luni, după meciul câștigat de România cu 3-0, că „nimeni nu se aștepta la acest rezultat”, dar că „România este o echipă bună”, care „poate juca fotbal”. La rândul său, căpitanul naționalei Ucrainei, Taras Stepanenko, a afirmat că tricolorii au meritat victoria și că golul marcat de Nicolae Stanciu a fost un EUROgol.